མཇུག་ཏུ་སྤྱི་འཐུས་ཚོགས་གཞོན་མཆོག་ནས་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་ལགས་གར་སོང་ཆ་མེད་དུ་གྱུར་ཏེ་ལོ་ངོ་ཧྲིལ་བོ་ལྔ་ཕྱིན་པ་དེར་རྒྱལ་སྤྱིའི་འགྲོ་བ་མིའི་ཐོབ་ཐང་གི་ངོས་ནས་གནང་སྒོ་གང་ཡོད་སྐོར་ལ་ཁོང་གིས།རྒྱལ་གཅེས་དཔའ་བོ་གླིང་ཚ་ཚེ་བརྟན་རྡོ་རྗེ་ལགས་ཀྱིས་ཞི་བའི་འཐབ་རྩོད་ཀྱི་ལས་འགུལ་སྤེལ་ནས་ལོ་ངོ་ཧྲིལ་བོ་ལྔ་ཕྱིན་པ་དང་།ཁོང་གི་གནས་བབ་ག་འདྲ་ཆགས་ཡོད་དམ་བསམ་པའི་གནས་ཚུལ་དེ་བསམ་བློའི་ནང་ཡང་ཡང་དྲན་གྱི་ཡོད་པ་དང་།རྒྱལ་གཅེས་བ་གླིང་ཚ་ཚེ་བརྟན་རྡོ་རྗེ་ལགས་ལ་མཚོན་ན་བཙན་བྱོལ་ནང་བསླེབས་རྗེས་གཞི་ནས་མི་རིགས་ཀྱི་ལ་རྒྱ་བསླེབས་པ་ཞིག་མ་ཡིན་པར།རང་ལོ་བཅུ་གསུམ་བཅུ་བཞི་ནས་བཟུང་རྒྱ་ནག་གཞུང་གི་གནོན་ཤུགས་ལ་གདོང་ལེན་བྱས་ཏེ་ཁ་གཏད་གཅོག་འདུག་མཁན་ཞིག་ཡིན་སྐོར་གསུངས་སོང་།